Mõõtetulemust saab kasutaja lugeda 8- ja 10- bitisena. Kuna AVR on 8-bitine, siis  ADC  mõõteväärtuste jaoks on sel kaks 8-bitist registrit. Seadistustes saab määrata kas 10 bitisest väärtusest 2 esimest või 2 viimast bitti lähevad eraldi registrisse. Kui eraldatakse 2 noorimat, ehk tulemust vähem iseloomustavat  bitti, saab mõõtetulemuse 8-bitisena lugeda - sellist kombinatsiooni nimetatakse vasak-asetusega mõõtetulemuseks (Left align). Teistpidist kombinatsiooni, kus kaht tulemusregistrit lugedes tekib 10-bitine arv, nimetatakse parem-asetusega mõõtetulemuseks (Right align).